  Туспуктэм: Григорий Фомин Наталия Сильвестрова Кылем арняе Удмуртиын одӥг нылпи садэз, озьы ик 21 нылпи садысь 29 группаез, 26 школаысь 40 классэз кынман висёнъёсын черламъёслэн лыдзы будэмен карантинэ ворсазы. Со сярысь Роспотребнадзорлэн элькунъя управлениезлэн пресс-службаез ивортӥз. 25-тӥ куарусёнысен 1-тӥ коньывуонозь элькунысь эмъюртъёсы 17 сюрс 459 адями кынман висёнъёсын вазиськиз, со пӧлын 14 аресозь 11 сюрс 293 пиналъёс. Тужгес трос висисьёс 6 аресозь пиналъёс пӧлын: 2 аресозь – 1 сюрс 802 адями, 3-6 аресъемъёс пӧлын – 3 сюрс 204. Пуэд вирусъёс шараямын ӧвӧл. Тодэ вайытом, Удмуртиысь Нырысетӥ элькун эмъяськоннилэн стационараз кыллись висисьёсты эскерыны ветлыны лэземын ӧвӧл. Тегъёс: Тазалык висён пуэд нылписад Удмуртия  